એપલને આ સ્તર પર ટકી રહેવા માટે પોતાની પ્રૉડક્ટ્સમાં સતત નવા પ્રયોગ કરતા રહેવું પડશે. એપલની નજીકની હરિફ એમેઝોન અને આલ્ફાબેટ પણ તેનાથી વધુ દૂર નથી. જણાવી દઈએ કે, 1976માં કો-ફાઉન્ડર સ્ટીવ જૉબ્સે કંપનીને એક ગેરેજમાં શરૂ કરી હતી. એપલની માર્કેટ વેલ્યૂ એક્સૉન, મોબિલ, P&G અને AT&Tની સંયુક્ત મૂડીથી પણ વધુ છે. 3 કો-ફાઉન્ડરમાંથી સ્ટીવ જૉબ્સને 80ના દાયકાના મધ્યમાં કંપનીમાંથી કાઢી મૂક્યા હતા. આશરે 10 વર્ષ પછી તેમણે કંપનીમાં કમબેક કર્યું હતું અને એપલ પ્રોડક્ટ દ્વારા માર્કેટમાં છવાઈ ગયા હતા.